**UDKAST 2**

Orø -- Foreningernes ø

Orø Bådelaug

Af Birgit Friis Petersen

Orø Bådelaug er med sine over 400 medlemmer den største
af Orøs mange foreninger.
Bådelauget driver Orø havn,
der ligger på den smukke kystlinje i det sydvestlige hjørne af øen.
Havnen er et pulserende samlingspunkt
for både erfarne sejlere og nybegyndere, men også for øens beboere.
Der er omkring 700 anløb af gæstesejlere om året,
og de bliver typisk i et par dage.

Bådelauget blev stiftet i 1981 med en bestyrelse på seks.
Der er flere udvalg og klubber under bådelaugets "paraply":
Havneudvalget, Sejlerudvalget og Kajakudvalget
samt vinterbaderforeningen Isefjordstapperne,
som også er organiseret under Bådelauget.

**31 år med havnen**

i februar var jeg heldig at få et interview
med bådelaugets travle formand, Bjarne Søeborg,
i klubhuset på havnen.

Bjarne fortalte, at han har arbejdet i havnen siden 1994.
De første ti år var han ansat af kommunen,
og derefter har hans store arbejde på havnen været på frivillig basis.

**Samarbejdet med Holbæk Kommune**

I 2006 overdrog kommunen driften af havnen til Orø Bådelaug
på en tiårig aftale,
hvor bådelauget skulle betale kr. 75.000 om året for leje af havnen.

Da aftalen skulle genforhandles i 2016,
gik forhandlingerne i hårdknude,
fordi bådelauget ikke anså det for retfærdigt,
at de skulle betale leje af havnen --
bl.a. fordi alene driften af det kommunale, offentlige toilet
kostede bådelauget omkring 50.000 kr. om året
for rengøring og opvarmning.

Orø Lokalforum gik i ind i sagen
og pressede på for at få løftet problematikken op i kommunens system.
Samarbejdet mellem øens stærke kræfter resulterede i februar 2025 i et møde
mellem Bjarne Søeborg fra Orø Bådelaug, Simon Drost fra Orø Lokalforum,
direktør for Udvalget for Klima, Miljø og Natur i Holbæk kommune,
Erik Kjærgaard Andersen, og borgmester Christina Krzyrosiak Hansen.

Formålet med mødet var at få igangsat nye forhandlinger
om en tidssvarende, langsigtet aftale for driften af Orø Havn.
Kommunen var heldigvis meget positiv overfor at få lavet en ny aftale,
som alle kan se sig selv i
og lovede at sætte skub i forhandlingerne,
så der forhåbentlig kommer en aftale i stand senest i eftersommeren.

**Investeringer i havnen**

På grund af de langstrakte forhandlinger med kommunen
er de fleste investeringer i havnen p.t. sat i bero.
Der er bl.a. brug for en renovering af en af molerne,
men det må vente, til den nye aftale er faldet på plads.

På et tidspunkt var der også tale om en eventuel udvidelse af havnen.
Men det projekt er også sat på pause,
fordi ingen af de frivillige ildsjæle p.t. har overskud
til at udføre det store arbejde, det vil være
at ansøge fonde om finansiering
og tage dialogen med diverse myndigheder.

**Næsten alt på frivillig basis**

Stort set alt arbejde på havnen foregår på frivillig basis.
Eneste undtagelse er rengøringen
af klubhuset og det offentlige toilet.
Der er hverken ansatte i bådelauget eller i havneadministrationen,
så bådelauget er meget glade for alle de frivillige ildsjæle,
der investerer mange timer i arbejdet på havnen -
både i det daglige og på arbejdslørdagene,
hvor der typisk stiller 30-40 friske folk op.
Arbejdsdagene afholdes i for- og efterår samt efter behov.

Andre fællesaktiviteter er ned- og optagning af bådene
på bestemte datoer før og efter sæsonen.

(boks ??:)

**Klubhuset:**

Det 120 m2 store klubhus er et smukt omdrejningspunkt for Orø Bådelaug.
Her mødes medlemmer og gæstesejlere over kolde drikke
både sommer og vinter.
Om sommeren ryger der også gode sager på grillen,
mens den flotte udsigt over fjorden kan nydes
fra den omkring 100 m2 store terrasse.

Klubhuset kan -- undtagen i to sommermåneder -- lånes
til møder af foreninger
og lejes til sammenkomster af bådelaugets medlemmer
for en 500 krone-seddel.

(Boks:)

**Økonomi:**

Udgifter:
Den årlige driftsudgift for havnen ligger på omkring en halv million kroner.

Indtægter:
Der er ingen kommunal støtte til driften af havnen.
Indtægterne kommer bl.a. fra havnepenge fra fastliggere og gæstesejlere,
tilskud fra Friluftsrådet og LAG-puljen
(EU-midler, der er forvaltet af Plan- og Distriktsstyrelsen)
samt støtte fra fonde, bl.a. Veluxfonden.

(Boks):

**<u>Klubberne i havnen</u>**

**Kapsejlerne**

Under Sejlerudvalget finder man Kapsejlerne,
som kan defineres som en klub for medlemmer med både med sejl.
Kapsejlerne deltager i kapsejladser
både hjemme i fjorden og rundt om i landet.

Sejladsudvalget arrangerer i perioden, hvor bådene er i vandet, Onsdagskap,
som er meget populær blandt de aktive medlemmer.
Desuden arrangeres både Orø Rundt Single Hand og Orø Rundt Classic --
i sidstnævnte deltog i september 2024 hele 30 både
fra Orø, Holbæk, Lynæs, Frederikssund og Marbæk.

Læs mere her: <https://www.kapsejler.dk/>

**Havkajakklubben**

Orø Havkajakklub, som er klubben under Kajakudvalget,
har i omkring 50 medlemmer,
der nyder kajakturene i fjorden og ekskursioner til andre dele af landet.
Den daglige drift varetages af tre ildsjæle,
der både arrangerer sejladser og arrangementer som medlemsmøder og arbejdsdage.

Medlemskabet, der forudsætter et medlemskab af Orø Bådelaug
(kontingent: 400 kr.),
koster 300 kr. årligt.
Dvs. i alt 700 kr. per år.

Læs mere om havkajakklubben i Orøposten nummer 3 fra oktober 2024:
https://posten.oroe.dk/nummer3/
og på hjemmesiden <https://www.oroehavkajakklub.dk/>

**Isefjordstapperne, Orøs vinterbaderklub**

Klubben begyndte i tidernes morgen med,
at entusiastiske vinterbadere blot hoppede i havnen
eller klatrede ned til vandet via de store klippeblokke
på vestsiden af havnen.

I dag er der både badebro og sauna
til rådighed for klubbens medlemmer.
Begge dele blev realiseret via en stor indsats
fra ildsjæle og ikke mindst Orø Bådelaug,
der sammen med flere fonde har finansieret byggeriet.

Kontingent:
For at kunne benytte saunaen, der er Orø Bådelaugs ejendom,
skal man være medlem af både bådelauget og vinterbaderklubben.
Bådelaugets kontingent er kr. 400,
og vinterbadeklubbens kontingent er kr. 350,
dvs. i alt 750 kr.

Læs mere her: <https://www.isefjordstapperne.dk/>

Hjemmeside for Orø Bådelaug: orøbådelaug.dk

<!-- FIXME: unknown photographer -> lacks permission for use
<img src="media/image1.jpeg" style="width:6.69306in;height:4.45in" />

Foto: Bådelauget

Havnen i fugleperspektiv.
Bådelaugets klubhus ses nederst til højre.
-->

<!-- FIXME: unknown photographer and deemed too old ("Falck" in the background)
<img src="media/image2.jpeg" style="width:6.69306in;height:5.02569in" />

Foto: Bådelauget

Et dejligt sommerbillede fra Orø Havn,
hvor klubhuset ligger i baggrunden til venstre.
Til højre anes Turisthuset og den gamle Falck-station,
hvor Orøs frivillige beredskab har til huse.
-->

![Fotograf: Pia Harder](mastestige.jpeg)

![Fotograf: Pia Harder](baadehavn.jpeg)
